**Svarbi informacija eksternams, PAGEIDAUJANTIEMS LAIKYTI BRANDOS EGZAMINUS 2020-2021 MOKSLO METAIS**

2020–2021 mokslo metų brandos egzaminų organizavimo ir vykdymo bazine mokykla savivaldybės teritorijoje paskirta  Kėdainių šviesioji gimnazija (Didžioji g. 62, Kėdainiai, tel., (8 347) 60102, el. pašto adresas:  rastine@sviesioji.lt.  Gimnazijos  direktorė  –  Violeta Liutkienė).

**Bazinė mokykla** – mokykla, priimanti eksternų prašymus laikyti brandos egzaminus, organizuojanti  ir vykdanti mokyklinių brandos egzaminų pakartotinę sesiją, pakartotinės sesijos mokyklinių brandos egzaminų darbų vertinimą ir mokyklinius brandos egzaminus laikiusių kandidatų apeliacijų nagrinėjimą.
**Eksternas** – asmuo, įgijęs vidurinį išsilavinimą Lietuvoje ar užsienyje, arba užsienio šalies mokyklos vidurinio ugdymo programos baigiamosios klasės mokinys, pageidaujantis laikyti brandos egzaminą.

**Eksternai prašymus turi pateikti bazinės mokyklos vadovui iki** **2020 m. lapkričio 24 dienos**.

Kartu su prašymu bazinės mokyklos vadovui eksternas privalo pateikti:

1) asmens tapatybę patvirtinantį dokumentą (asmens tapatybės kortelę, pasą ar leidimą gyventi Lietuvoje) arba vairuotojo pažymėjimą;

2) vidurinį išsilavinimą liudijantį dokumentą (brandos atestatą, profesinės ar aukštesniosios mokyklos diplomą*,*jei vidurinis išsilavinimas įgytas Lietuvoje);

3) jei vidurinis išsilavinimas įgytas užsienyje, bent vieną iš šių nurodytų dokumentų ar patvirtintą jo kopiją:

* švietimo, mokslo ir sporto ministro įsakymą dėl vidurinio išsilavinimo pripažinimo;
* Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte arba lygiaverte su sąlyga, kad bus išlaikyti brandos egzaminai;
* Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;

4) užsienio šalies mokyklos mokinys užsienio šalies mokyklos išduotą dokumentą, liudijantį, kad asmuo mokosi vidurinio ugdymo programos baigiamojoje klasėje;

5) kvitą, patvirtinantį pinigų įmoką už pasirinktus brandos egzaminus.

Teikdamas prašymą eksternas sumoka 14,48 euro už kiekvieną pasirinktą dalyko brandos egzaminą.

Mokėjimo nurodyme (kvite) prašome nurodyti Kėdainių šviesiosios gimnazijos pavadinimą ir įmokos paskirtį (už brandos egzaminus).

Kėdainių šviesiosios gimnazijos rekvizitai apmokėjimui už brandos egzaminus:

Kėdainių šviesioji gimnazija

|  |
| --- |
| Didžioji g. 62, Kėdainiai |
| Tel. (8 347) 60 102 |
| El. p. rastine@sviesioji.lt |

Įstaigos kodas 195092697

Bankas AB SEB bankas – banko kodas 70440

Sąskaitos Nr.LT797044060008073732

Gimnazijos direktorė – Violeta Liutkienė

Dokumentai  priimami gimnazijos raštinėje kiekvieną darbo dieną nuo 8.30 iki 16.00 val.

Iškilus klausimams dėl brandos egzaminų kreiptis į Kėdainių šviesiosios gimnazijos direktoriaus pavaduotoją ugdymui Astą Krasauskienę tel. +370 347 60053, el. paštu: asta.krasauskiene@sviesioji.lt

Pasibaigus prašymų teikimų laikui, bet ne vėliau kaip prieš 7 darbo dienas iki pakartotinės sesijos pradžios eksternai, nepateikę prašymo iki  2020 m. lapkričio 24 dienos, dar galės prašymus pateikti Kauno miesto  bazinės mokyklos vadovui ir laikyti pasirinktus brandos egzaminus pakartotinėje sesijoje.